După ce li s-a comunicat că li se va lua prin Ordonanță de Urgență 5% din ”toate veniturile” ca să se dea televiziunilor, cei patru mari operatori care retransmit programe TV au conceput o scrisoare indignată pe care au trimis-o mai multor instituții ale statului român.

marți, 9 iunie 2015, 6:44

După ce li s-a comunicat că li se va lua prin Ordonanță de Urgență 5% din ”toate veniturile” ca să se dea televiziunilor, cei patru mari operatori care retransmit programe TV au conceput o scrisoare indignată pe care au trimis-o mai multor instituții ale statului român.

”Ne exprimăm dezaprobarea profundă”, spun Orange, RCS, Telekom și UPC. Ei arată că nu au fost consultați și că, în general, nu a existat nici o consultare publică sau un calcul de efect înaintea acestei decizii. Cei 4 susțin că televiziunile și radioul vor primi ”în mod discreționar, un ajutor de stat ilegal”.

Din surse apropiate operatorilor, ei consideră că măsura prin care statul le scade la schimb cota de TVA la 9% nu e decît o încercare de a masca adevărul intenției: politicienii vor să susțină televiziunile unde se afișează toată ziua și care le fac servicii de imagine.

Nimeni nu știe despre ce sumă e vorba. Nici în nota de fundamentare, nici în alte documente care au însoțit proiectul nu rezultă cît vor plăti operatorii în acest fond. În nota de fundamentare apare un minus de aproximativ 400 (de milioane de lei? Nu se înțelege exact care e ordinul de mărime că așa se iau deciziile în România), probabil la bugetul de stat.

Despre neclarități a scris Costin Ionescu pe Hotnews.